Aqra dwar il-miżuri li l-Unjoni Ewropea qed tieħu biex tilħaq il-miri tagħha għat-tnaqqis tal-emissjonijiet tal-karbonju f'setturi differenti, bil-għan li tipprevjeni t-tibdil fil-klima. Biex jipprevjenu t-tibdil fil-klima , f'Ottubru 2014 il-mexxejja tal-UE adottaw il-qafas ta' politika għall-klima u l-enerġija għall-2030 , li jinkludi miri vinkolanti biex, l-emissjonijiet tal-gassijiet b'efett ta' serra fl-UE sas-sena 2030 jonqsu b'tal-anqas 40% taħt il-livelli tal-1990 Din il-mira hija wkoll wkoll parti mill-impenn tal-UE skont il-Ftehim ta' Pariġi Ara l-infografika tagħna dwar il-progress tal-UE lejn l-ilħiq tal-miri tagħha dwar it-tibdil fil-klima Biex tilħaq din il-mira, l-Unjoni Ewropea ħarġet b'leġiżlazzjoni ambizzjuża. Skema għall-Iskambju ta' Kwoti tal-Emissjonijiet għall-industrija L-iskema tal-UE għall-Iskambju ta' Kwoti tal-Emissjonijiet (ETS) għandha l-għan li tnaqqas l-emissjonijiet tal-karbonju mill-industrija billi tobbliga lill-kumpaniji jkollhom permess għal kull tunnellata ta' CO2 li jiġġeneraw. Il-kumpaniji jeħtiġilhom jixtru dawn il-permessi permezz ta' rkantijiet. Hemm xi inċentivi biex jagħtu spinta lill-innovazzjoni fis-settur. L-Iskema tal-UE għall-Iskambju ta' Kwoti tal-Emissjonijiet kienet l-ewwel suq maġġuri tal-karbonju fid-dinja, u għadha l-akbar wieħed. Tirregola madwar 45% tal-emissjonijiet totali tal-gassijiet b'effett ta' serra tal-UE u tkopri madwar 11,000 impjant tal-enerġija u tal-manifattura fl-UE. L-għan hu li l-emissjonijiet jonqsu bi 43% meta mqabbla ma' dawk tal-2005. Skopri aktar dwar kif taħdem l-Iskema tal-UE għall-Iskambju ta' Kwoti tal-Emissjonijiet u kif qed tiġi rriformata bħalissa L-indirizzar tal-emissjonijiet tal-karbonju minn setturi oħra Is-setturi li mhumiex koperti mill-Iskema għall-Iskambju ta' Kwoti tal-Emissjonijiet – bħat-trasport, l-agrikoltura, il-bini u l-ġestjoni tal-iskart – għadhom jammontaw għal kważi 60 % tal-emissjonijiet globali tal-UE . L-emissjonijiet minn dawn is-setturi se jitnaqqsu bi 30% sal-2030 meta mqabbla mal-2005 Dan se jsir permezz ta' miri nazzjonali maqbula għall-emissjonijiet li huma kkalkulati abbażi tal-prodott gross domestiku kull ras. Pajjiżi ta' l-UE bi dħul baxx se jingħataw għajnuna. l-miri tal-Istati Membri u kif se jiġu appoġġjati l-pajjiżi tal-UE li huma anqas sinjuri Il-ġestjoni tal-foresti għat-tibdil fil-klima Il-foresti tal-UE jassorbu l-ekwivalenti ta' 10.9% tal-emissjonijiet kollha tal-gassijiet b'effett ta' serra fl-UE kull sena . L-UE trid tuża din ir-riżorsa biex tiġġieled kontra t-tibdil fil-klima. Liġijiet ġodda għandhom l-għan li jipprevjenu emissjonijiet ikkawżati mid-deforestazzjoni u jobbligaw kull Stat Membru jikkumpensa għall-bidliet fl-użu tal-artijiet li jagħtu lok għal emissjonijiet tas-CO2, permezz ta' ġestjoni aħjar tal-foresti tagħhom jew billi jkabbru l-meded ta' dawk il-foresti. l-infografika tagħna biex issir taf kif l-UE tuża l-foresti biex tikkumpensa għall-emissjonijiet tal-karbonju. Għal aktar informazzjoni Artikli dwar il-ġlieda kontra t-tibdil fil-klima Skeda informattiva It-tibdil fil-klima u l-ambjent Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF